Heleena Kullas

Heleena Kullas (s. 3. lokakuuta 1949 Ilmajoki) on entinen eteläpohjalainen korkeushyppääjä, joka uransa alussa edusti Ilmajoen Kisailijoita. Hän menestyi myös viestinjuoksussa saavuttamalla SM-hopeamitalin alle 17-vuotiaiden viestinjuoksussa 4 × 100 metrillä Ilmajoen Kisailijoiden joukkueessa (Elina Ala-Fossi – Marja-Liisa Lipasti – Heleena Kullas – Ritva Iipponen) SM-kisoissa Mäntsälässä . Nykyään hän toimii liikunnanopettajana Espanjan Aurinkorannikon suomalaisessa koulussa.
Korkeushypyssä Heleena Kullas teki uuden Suomen ennätyksen Juhannuskisoissa Saarijärvellä 23.6.1973 edustaen Helsingin Kisa-Veikkoja tuloksella 174 ja parantaen entistä Eila Kelon nimissä ollutta ja 1973 Helsingissä hypättyä entistä ennätystä sentillä . Samana vuonna Heleena Kullas sijoittui Hyvinkäällä järjestetyissä Kalevan kisoissa toiseksi Susanne Sundqvistin jälkeen tuloksella 169. Hän selvisi myös Moskovassa vuonna 1973 järjestettyjen universiadien naisten korkeushypyssa finaaliin ja oli 12. tuloksella 170. Samana vuonna hän edusti Suomea myös naisten Euroopan cupissa Tanskan Lyngbyssä sijoittuen neljänneksi tuloksella 167 . Suomalaisen naisyleisurheilun suurena menestysvuotena 1974 Heleena Kullas saavutti SM-pronssia Jyväskylässä elokuun alussa järjestetyissä Kalevan kisoissa tuloksella 166 . Maajoukkue-edustuksia hänellä on vuosilta 1971, 1972 ja 1973 Suomi–Ruotsi-maaotteluista, joissa paras sijoitus oli toinen sija vuodelta 1973 tuloksella 170 . SM-hallihopeaa Heleena Kullas saavutti Turussa 25.2.1973 tuloksella 170. Pituushypyssä hänen ennätyksensä oli 524 ja sekin on saavutettu Saarijärvellä syyskuussa vuonna 1967 .
Naisten korkeushypyn Suomen ennätyksen kehitys
| Tulos | Nimi | Paikkakunta | Päivämäärä  | Huomautuksia |
| --- | --- | --- | --- | --- |
| 150 | Irja Lipasti | Seinäjoki | 10.9.1933 |  |
| 151 | Seija Pöntinen | Helsinki | 1951 |  |
| 152 | Sisko Heikkilä | Kouvola | 1952 |  |
| 153 | Seija Pöntinen | Simpele | 1952 |  |
| 154 | Seija Pöntinen | Heinola | 13.9.1953 |  |
| 154 | Raija Eerola | Iitti | 1956 |  |
| 154 | Leena Kaarna | Jönköping, Ruotsi | 20.7.1958 |  |
| 154 | Sisko Lahdensuo | Jönköping, Ruotsi | 20.7.1958 |  |
| 155 | Leena Kaarna | Karhula | 1958 |  |
| 156 | Leena Kaarna | Simpele | 14.9.1958 |  |
| 157 | Sisko Lahdensuo | Lapua | 15.7.1959 |  |
| 160 | Leena Kaarna | Parikkala | 12.7.1959 |  |
| 162 | Riitta-Maija Soppi | Oslo, Norja | 1960 |  |
| 163 | Leena Kaarna | Mikkeli | 1961 |  |
| 164 | Riitta-Maija Soppi | Praha, Tšekkoslovakia | 24.6.1961 |  |
| 165 | Leena Kaarna | Lappeenranta | 20.8.1961 |  |
| 165 | Leena Kaarna | Lappeenranta | 18.8.1962 |  |
| 166 | Leena Kaarna | Imatra | 1963 |  |
| 168 | Leena Kaarna | Joutseno | 9.6.1963 |  |
| 168 | Leena Kaarna | Oulu | 15.8.1964 |  |
| 170 | Leena Kaarna | Helsinki | 12.9.1964 |  |
| 170 | Eila Kelo | Helsinki | 26.5.1973 |  |
| 173 | Eila Kelo | Helsinki | 6.6.1973 |  |
| 174 | Heleena Kullas | Saarijärvi | 23.6.1973 |  |
| 175 | Susann Sundkvist | Helsinki | 4.6.1974 |  |
| 176 | Susann Sundkvist | Firenze, Italia | 7.6.1974 |  |
| 176 | Susann Sundkvist | Oslo, Norja | 25.6.1974 |  |
| 176 | Susann Sundkvist | Helsinki | 17.8.1974 |  |
| 181 | Susann Sundkvist | Sotši, Neuvostoliitto | 22.9.1974 |  |
| 184 | Susann Sundkvist | Lüdenscheid, Länsi-Saksa | 12.7.1975 |  |
| 186 | Susann Sundkvist | Ateena, Kreikka | 22.8.1975 |  |
| 186 | Susann Sundkvist | Bydgoszcz, Puola | 22.6.1976 |  |
| 187 | Susann Sundkvist | Kuortane | 26.6.1976 |  |
| 190 | Minna Vehmasto | Vantaa | 12.7.1981 |  |
| 191 | Minna Vehmasto | Pori | 1.7.1983 |  |
| 192 | Hanna Mikkonen | Tampere | 12.6.2005 |  |
| 193 | Linda Sandblom | Kuortane | 25.6.2016 |  |
| 194 | Ella Junnila | Turku | 11.6.2019 |  |
| 195 | Ella Junnila | Tampere | 3.7.2019 |  |
| 196 | Ella Junnila | Toruń, Puola | 7.3.2021 | Hallissa.  |
| 197 | Ella Junnila | Turku | 18.6.2024 |  |
Hannus, Matti: Yleisurheilu: Tuhat tähteä.  WSOY, 1983.  ISBN 951-0-11900-8.
Mitä-Missä-Milloin -kirjat 1984–2009.  Otava.
Jalava, Juhani: Suomen kaikkien aikojen yleisurheilutilastot.  Juoksija-lehti, 1983.
Suomen ennätykset: Korkeus tilastopaja.eu. Tilastopaja Oy. Viitattu 14.12.2022.
↑   osa päivämääristä Tilastopajan urheilijatietokannoista
↑  Viimeisellä yli! Ella Junnila hyppäsi Suomen ennätyksen korkeushypyssä – katso video huippusuorituksesta Yle Urheilu.  11.6.2019. Viitattu 3.7.2019.
↑  Junnila ylitti SE:n 195 lyhyellä vauhdilla: ”Hölmistyin, sehän meni yli”, Hurske: Nyt harmittaa Yleisurheilu.fi. Viitattu 3.7.2019.
↑  "Herranjestas, tämä on aivan mahtavaa" – Käsittämätön suomalaisilta! Lotta Kemppinen EM-hopealle, Ella Junnilalle pronssia SE-tuloksella Yle Urheilu.  7.3.2021. Viitattu 14.12.2022.
↑  Ella Junnila hyppäsi Suomen ennätyksen Turussa Helsingin Sanomat.  18.6.2024. Viitattu 19.6.2024.